LidanRubinov/Halacha-QA huggingface dataset:
שאלה: התרת נדרים על חומרה: הרב, אם הבנתי בטעות על מנהג מסויים שהוא ההלכה, ולאחר תקופה ארוכה שנהגתי כך התברר לי שזוהי חומרה ולא עיקר ההלכה. האם במקרה כזה עלי לעשות התרת נדרים, או שבגלל שלא ידעתי את ההלכה (ולא הייתי מקבלת עלי מנהג זה אם הייתי יודעת שמדובר בחומרה) אפשר לנהוג כפי עיקר ההלכה בלי לעשות התרה?
תשובה: לשואלת, כאשר חשבת שזהו דין והתברר שזו חומרה אין צורך בהתרת נדרים (שו"ע יו"ד סי' ריד ס"א ורמ"א שם).
שאלה: זמני ביעור בשביעית: למדנו במשנה שלש ארצות לשביעית. האם יש הבדל בכך בין זמן ח לזמנינו? שהרי גם היום אין חיה שבגליל הולכת ליהודה וכדומה? כיצד יש לחשב את זמן הביעור אם מהמקום שבו גדל הפרי עוד לא כלה מן השדה, אך במקום שבו הוא נמכר או נאכל כלה והגיע זמן הביעור?
תשובה: באופן עקרוני מחשבים את זמן הביעור לפי המקום שבו גדלו הפירות, אך למעשה קשה לדעת, ואפשר לסמוך על הלוחות שמתפרסמים עם זמן אחד בכל הארץ.
שאלה: גניזה של דברי תורה ברוסית: דפים עם דברי תורה בשפה הרוסית צריכים גניזה?
תשובה: לשואלת, כן (שבת פט"ז מ"א: "ואף על פי שכתובים בכל לשון טעונים גניזה"  שו"ע או"ח סי' שלד סי"ב ומשנ"ב ס"ק לא-לב).
שאלה: גירוש שדים דיבוק בנצרות ואסלאם: איך ייתכן שגירוש שדים נוצרי עובד וגם מוסלמי אם ידוע שהם דתות לא אמיתות, ורק היהדות אמיתית?
תשובה: לפעמים כוחות טומאה עוזרים לעובדי אלילים כדי שיוכלו לפתות אנשים להאמין בדתם. ועם זה אין שום ביטחון שאותם המזיקים לא יחזרו אחרי זמן מה.
שאלה: גניזת מפית עם שמות ה' שנמחקו: יש לנו מפית שמכסים את החלות, על המפית יש ברכה של קידוש עם שמות קדושים של השם. בגלל שלא ידענו כיבסנו אותה במכונת כביסה והאותיות התשטשו עד כדי שחלק מהמילים נמחקו לגמרי וחלק נשארו בצורה חלקית (חלק מהאותיות נמחקו וחלק לא, גם יש אותיות שלמות ולא שלמות). אם יש צורך בגניזה?
תשובה: לשואלים, דבר שנכתב עליו שם ה', גם אם נמחק לגמרי, לכתחילה טעון גניזה. הרחבה: ראשית, וליתר בטחון, אציין ש"שמות קדושים" לעניין חובת הגניזה הם שם ה' או שם אלוקים כפי שנכתב בתורה או מבוטא ולא כשכתוב "ה'" או "אלוקינו". כאשר היה כתוב שם ה' על חפץ והוא נמחק, כתבו תוספות בערכין (ו ע"א ד"ה יגוד) שעדיין יש קדושה במצע שעליו הספר היה כתוב. מאידך מצאנו בגמרא בשבת קטז ע"א על ספר תורה שנמחק כליל שהמחיקה ביטלה את קדושתו ("אזלא כתב - אזלא קדושתה"). יש שדחו מכח זה את חידושם של תוספות (חוות יאיר סי' טז). ויש שתירצו ש"אזלא קדושתה" נאמר רק לעניין הסוגיה שם על הצלת כתבי הקודש בשבת (נודע ביהודה מהדו"ת יו"ד סי' קעג). בספר 'גנזי הקודש' (פ"י ס"ח, עמ' קכו) כתב שדף עם דברי תורה, אפילו ללא שם ה', שהוא טעון גניזה גם אם נמחק, וציין כמקור את המשנ"ב סי' שלד סקל"ז ופתחי תשובה יו"ד סי' רצ סק"ג. לענ"ד דין זה אינו ברור, והמקורות שציין עוסקים בספר תורה שנמחק, ובזה יש לומר שהקלף התקדש לא רק בגלל ששם נכתב עליו אלא מפני שהוכן לכתיבת ספר תורה ולכן אסור להורידו בקדושה, ראו בתשובת נודע ביהודה הנ"ל (ולגבי מגילת סוטה משמע במשנה בסוטה פ"ג מ"ג ובתוספתא שם פ"ב ה"ג בנוסחאות מדויקות שאחרי מחיקתה אינה טעונה גניזה, למרות שמות ה' שהיו בה, וראו גם ב'כתר המלך' הל' סוטה פ"ד ה"ו  אם כי אפשר שבה הקלו כי מראש נועדה למחיקה). וגם תוספות הנ"ל שהחמירו בכל שם, אפשר שלא החמירו בדברי תורה שאין בהם שם ה'. על כל פנים, אם היה מדובר בחפץ יקר שאתם רוצים להשתמש בו היה מקום לדון האם יש להקל בעניין זה, ובפרט בצירוף ספקות נוספים (כגון: מי כתב את השם, ומה בדיוק התכוון). אך כאשר מדובר על חפץ שבלאו הכי אינכם רוצים להשתמש בו (כפי שהבנתי משאלתכם), והשאלה רק האם להניחו בגניזה או באשפה, ואין שום קושי להחמיר בזה, יש לשימו בגניזה.
שאלה: דבר שהושאר בלובי של בניין : יש לי שאלה. יש בבניין שלנו לובי, מכניסים בו לפעמים דברים שרוצים למסור. בפעם האחרונה השאירו שם עגלה לילד, כנראה היא למסירה אבל זה אל בטוח (לפי מה שאנחנו רואים אף אחד לא משתמש בה). האם לובי שייך לרשות הרבים וכששמים בו דברים אז הם לא שייכים לאף אחד?
תשובה: חפץ שאדם מניח במקום שבו מניחים דברים למסירה, מוגדר כהפקר. (חושן משפט רס"א סעיף ד' ברמ"א, בנידון דידן גם השולחן ערוך יודה). לגבי שאלתך יש לשים מודעה על העגלה למשך שבוע, במידה שאף אחד לא יפנה אליכם תוכלו לקחת את העגלה. באופן כללי להבא כדאי לשים מודעה קבועה בבניין במקום בולט שמגדירה את החפצים שמונחים בלובי (אגרות משה אורח חיים ה' סימן ט') הרב דניאל לונצר
שאלה: היו ליוסף עוד חלומות? : בני הקטן שאל אותי שאלה שאיני יודע את התשובה עליה, והבטחתי לו לבדוק. שאלתו- האם ליוסף היו חלומות נוספים מלבד אלו שכתובים בתורה? מראש- דרור.
תשובה: לשואל חלומות יוסף מפורשים בתורה, כי יש בהם ערך לדורות עולם. לא ידוע לי על חלומות נוספים שמוזכרים בח. נאמנה
שאלה: שהחיינו על מדי צה"ל, ובתשעת הימים.: בע"ה אתגייס ביום ד באב. ראשית, רציתי לשאול אם ניתן לברך שהחיינו על מדי צה"ל? וא"כ האם ניתן לברך זאת בתשעת הימים?
תשובה: אם נותנים לך את המדים כמתנה שהמדים נשארים שלך גם אחרי השירות אפשר לברך עליהם שהחיינו, אם אתה חייב להחזיר אותם בסוף השירות לא מברכים עליהם כי זה לא שלך. במידה והם שלך אפשר לברך עליהם בשבת חזון, גם אם שבת חזון חלה בתשעה באב עצמו אפשר לברך שהחיינו, כתוב במפורש שתשעה באב שחל בשבת מותר לעשות אפילו כסעודת שלמה בשעתו.
שאלה: מה זה ממאנת?: ב"ה ראיתי בספר החינוך מצווה רסח - שלא ישא כהן גרושה את המושג ממאנת מה הכוונה?
תשובה: לשואל ממאנת היא יתומה קטנה שהשיאוה אמה או אחיה לאיש בקטנותה, אפילו לדעתה, ולפני בגרותה היא ממשה את הרשות שניתנה בידה למאן להיות לו לאשה. כלומר עקרונית אב יכול לקדש את בתו הקטנה לאיש, והיא נעשית אשתו הגמורה מן התורה, ואינה יוצאת ממנו, כל זמן שהוא חי, אלא בגט. אבל קטנה שמת אביה, אינה יכולה להתקדש מן התורה, אלא שחכמים תיקנו, שאמה או אחיה יכולים להשיאה לאיש, והיא אשתו מדברי סופרים. ואולם, עד שהיא מגיעה לגיל שתים עשרה שנה ויום אחד ומביאה שתי שערות, יכולה היא למאן בבעלה ולומר שאינה רוצה בו, ויוצאת ממנו בלא גט  ובית דין, שמיאנה בפניהם, נותנים לה שטר מיאון לראייה. נאמנה
שאלה: "אוצר החכמה" מכספי מעשר: ו לרב יש תוכנה שכוללת בתוכה מעל 70000 ספרי קודש הנקראת "אוצר החכמה" יש אפשרות לרכוש את התוכנה בת האם מותר לרכוש את התוכנה מכספי מעשר לצורך האדם עצמו?
תשובה: במעשר כספים יש להשתמש לכתחילה לצדקה לעניים, ויש אומרים שניתן להשתמש בהם גם לצרכי מצווה שאחרים נהנים מהם. אולם קניית ספרים לשימוש עצמי אינה בכלל זה, ולכן הדבר אינו אפשרי. עם זאת חשוב לדעת שלדעת הרבה פוסקים, עצם נתינת מעשר כספים אינה חיוב אלא תלויה במנהג. וניתן לסמוך על דעות אלו. ואם נהגת להפריש מעשר כספים כי חשבת שזהו חיוב גמור, אתה רשאי להחליט מכאן ואילך אם אתה רוצה להמשיך במנהגך. תוכל לעיין בקישור הבא בסעיף י"א, המסכם את הלכות מעשר כספים ונוגע גם בשאלה לאלו דברים ניתן להשתמש במעשר כספים: ישר כחך!
שאלה: ניכיון שיקים ועניין הריבית: לכבוד הרב.ברצוני לדעת האם מותר לנכות שיקים מסחרים על פי ההלכה?אסביר:אדם מגיע עם שיק לעוד חודש אני מוריד עמלה על פי אחוז מסוים ואני נותן מזומן.הבנתי שמותר עם זה שיק של עסק ולא של אדם פרטי.כמובן שזה עסק ברשיון שעובד על פי חוק והגבייה נעשית עיי עורך דין
תשובה: אם מדובר בצ'ק של האדם עצמו, יש בזה בעיה של ריבית. שכן אסור למכור שטר חוב של עצמו בחיר זול יותר, לדוגמא אם אדם מקבל 900 ש"ח ונותן בתמורה צ'ק של סך 1000 ש"ח, יש כאן איסור ריבית. שכן בשביל לקבל את ה900 ש"ח הוא משלם 100 ש"ח. ככתוב בחכמת אדם (קמ"ג, ח') והביאו בספר תורת ריבית (פרק י"ח,י"א וי"ט.) אולם אם מדובר בצ'קים של אחרים, מותר למכור במחיר יותר זול בשביל לקבל את תמורתו עכשיו במזומן, כמוזכר בחכמת אדם (קמ"ג,ד'.) אולם כל זאת בתנאי שמוכר הצ'ק אינו מקבל אחריות על הצ'ק, במידה והוא מקבל אחריות על הצ'ק, נחשב שהחוב עדיין שייך לו. וקונה הצ'ק מקבל ריבית על הקדמת הת לכן בנכיון צ'קים אם עושים זאת על דעת שאם חוזר צ'ק, חוזרים למוכר הצ'ק ומבקשים שישלם. יש איסור של ריבית. (שולחן ערוך יורה קע"ג ד' בט"ז ס"ק ג') אין הבדל אם מנכים צ'קים של עסקים או של אנשים פרטיים. לסיכום: נכיון צ'קים של האדם עצמו או של אחרים במידה ויש אחריות למוסר הצ'ק אם לא יהיה כיסוי לצ'ק -יש איסור ריבית וצריך היתר עיסקא אולם נכיון צ'קים של אחרים ללא אחריות אין צורך בהיתר עיסקא. באופן כללי מומלץ לעסק של נכיון צ'קים שיהיה לו היתר עיסקא, כדאי לעשות זאת עם רב שמצוי בהלכות ריבית, הרב דניאל לונצר
שאלה: מערך כשרות חלופי "השגחה פרטית": ראיתי שנפתח מערך כשרות חלופי הנקרא "השגחה פרטית" מיסודו של הרב אהרן ליבוביץ. רציתי לשאול האם אפשר לסמוך על כשרות זו, וכ"כ האם זה דבר ראוי במציאות הארץ ישראלית לפתוח מנגנון שכזה המעוניין "לשבור את המונופול של הרבנות הראשי בתחום הכשרות" (כך הם מצהירים במטרותיהם).
תשובה: אין לסמוך עליו כלל וכלל. אינני יודע אם הוא רב. וגם אם הוא "רב", לא כל רב מוסמך להעניק כשרות, בודאי לא מי שפורץ גדר והורס את הכשרות. עד כמה שידוע לי הבד"צים למיניהם לא מכשירים מקום אלא לאחר שהוכשר ע"י הרבנות הראשית. כשרות של בד"ץ ללא הכשר הרבנות אין לסמוך עליה.
שאלה: ריבית במשחק מונופול: האם לפי ההלכה מותר להלוות כסף בריבית במשחק מונופול? כלומר, במהלך המשחק אני מלווה כסף לשחקן שני, בתנאי שהוא יחזיר לי את הסכום בתוספת ריבית. האם יש איסור בכך?
תשובה: אסור להלוות בריבית אפילו במשחק, בין אם המשחקים גדולים או קטנים. מקור הדין: במסכת בבא מציעא (ע"ה עמוד א') כתוב: "אמר רב יהודה אמר רב, מותר לו לאדם להלוות בניו ובני ביתו בריבית כדי להטעימן טעם ריבית". וממשיכה הגמרא: "ולאו מילתא היא (כלומר, אין הלכה כן), משום דאתי למיסרך". ומפרש רש"י: יש חשש שיתרגל לכך, בגלל הרווח הכספי שבכך. מגמרא זו אנו למדים שגם במקום שאין איסור ריבית, שהרי כל הממון שייך לאבא (רש"י שבת קמט), עדיין אסור להלוות בריבית לילדיו, כדי שלא יבואו להתרגל לנהוג כך בגדלותם. ונראה שדין זה דומה לדברי הרמב"ם: "אסור לגנוב כל שהוא - דין תורה. ואסור לגנוב דרך שחוק, או לגנוב על מנת להחזיר, או לגנוב על מנת לשלם. הכול אסור - שלא ירגיל עצמו בכך" (הלכות גניבה פרק א' הלכה ב'). וכמו שאסור לתת לילדים לגנוב במונופול, כך אסור לשחק בהלוואות בריבית. הרב משה מאיר אבינר
שאלה: טבעת נישואין: האם מותר להמיס טבעת נישואין שבה קודשתי ולהכין מאותו החומר שהומס טבעת חדשה? האם זה עדיין ייחשב לי לאותה הטבעת שבה קודשתי?
תשובה: לאחר שקיבלת את הטבעת מותר לעשות איתה מה שרוצים. אין חובה לשמור את הטבעת המקורית או לענוד אותה. את יכולה להמיס אותה ולעשות חדשה.
שאלה: נזק בהשכרת שמלת כלה: בעסקת השכרת שמלת כלה החזירה הלקוחה חצאית כשהיא קרועה הנזק לחצאית איננו בר תיקון מכיוון שמדובר בבד ממשי ולכן אין שום דרך לאחות את הקרע. הלקוחה טוענת שמכיוון שלא סיכמנו שבמקרה של נזק היא תצטרך לשלם היא איננה מעוניינת לכסות את הנזק המלא וטוענת שנזק לשמלה הוא דבר מצוי ובעל העסק צריך לקחת זאת בחשבון. מהו הדין?
תשובה: בעניין שמלת כלה שנקרעה האם יש לחייב את השוכרת? מי ששוכר חפץ מחבירו מוגדר כשומר שכר (חושן משפט סימן ש"ז סעיף א') אין צורך לסכם מראש שמתחייבים לשלם נזקים, התורה הגדירה באלו מקרים שומר שכר מתחייב ובאלו מקרים הוא נפטר ולכן אין צורך להתנות. אולם יש מקרים שגם שוכר פטור על נזקים שנגרמו לחפץ השכור, לכן יש לפנות לבית דין או לרב שישמע את הטענות של שני הצדדים ויכריע האם וכמה הכלה חייבת לשלם. הרב דניאל לונצר
שאלה: לתפוס יתוש בשבת: האם מותר בשבת לכפות כלי (כגון כוס חד פעמית) על יתוש ולהוציאו בדרך זו מן הבית?
תשובה: הדבר אסור. אמנם מותר להניף את הכוס לכיוון היתוש כך שיכנס לתוכה, וכך להוציא אותה במהירות החוצה מן הבית  בלי לכסות את הכוס!!  לפני שהיתוש יספיק לחמוק ממנה. הרב עודד מילר
שאלה: תבלין רוזמרין בקופסא: מוכרים כתבלין בקופסא רוזמרין חתוך קטן, האם ניתן לאכול כך או שדורש איזו בדיקה?
תשובה: וברכת ד' מצטער, אינני מכיר את החתוך גודלו והאם שטפו אות הרוזמרין, כדאי לפנות למי שנותן כשרות במקום לברר את הנושא, באופן כללי לא נראה לי שטוחנים דק כמו קמח, וכמו כן לא נראה לי ששוטפים קודם החתוך, אבל אלו שאלות שניתנות לבדיקה. בינתיים לא הייתי משתמש. בברכת התורה והארץ יהודה הלוי עמיחי מכון התורה והארץ
שאלה: בארץ ישראל תמיד ההלכה כמו השו"ע?: האם יש כזה כלל בפסיקת הלכה בארץ ישראל, שתמיד הלכה כהמחבר שולחן ערוך, בגלל שהוא מרא דאתרא, חוץ ממקומות שההג ה מחמיר שאז אפשר לחמיר אבל להקל לא, וכמובן מלבד המקומות שיוצאים מן הכלל? אם אכן הדבר נא צייינו את המקור או בעל הדעה הזו!
תשובה: רב פעלים ח"ב חיו"ד סי' ז'. ברכי יוסף חו"מ סי' כ"ח ס"ק ו'.
שאלה: האם מותר ללכת למכון כושר בשבת?: האם מותר ללכת למכון כושר בשבת? אני לא נוגע במכשירי חשמל אלא רק עושה מתקנים, האם זה מותר בשבת?
תשובה: בשו"ע סימן שכ"ח סעיף מ"ב כתוב שאסור להתעמל בשבת. וכך גם פסק בשש"כ (ל"ד כ"ב). ושני טעמים הובאו בפוסקים, איסור רפואה בשבת, ומשום טורח ועובדין דחול. אמנם, אם נהנה מההתעמלות עצמה (ולא רק מהרגשת הבריאות והרעננות שאחריה), וגם אין עובדין דחול, כגון שמתעמל בתוך הבית, מותר. במכון כושר יש ודאי עובדין דחול ולכן אסור גם כשנהנה ומתעמל בבית. יש להעיר שהציץ אליעזר מתיר להתעמל בקפיץ שמיועד לחזק את אצבעות הידיים משום שזה לא מעייף ולא נראה כעובדין דחול. מקורות: שו"ע ושש"כ הנ"ל, ציץ אליעזר חלק ו' סימן ד', פניני הלכה כב, ח. הרב שלמה בורנשטין
שאלה: הכשרת סכו"ם בתנור: הבנתי שאפשר להכשיר כלים (סכו"ם וסירים) על ידי ליבון בתנור עד שנייר נשרף בו. כמה כלים אפשר להכניס בבת אחת, כמה זמן לחכות והאם זה ר שהכלים במקור לא מאותו סוג (חלביים בשריים)?
תשובה: אכן כל כלי שצריך הגעלה ניתן להכשירו על ידי ליבון קל (שו"ע או"ח תנ"א,ד' ברמ"א). ליבון זה יכול להעשות בתנור כאשר מכניס את הכלים לתוכו על החום המקסימלי למשך כחצי שעה. על הכלים להיות נקיים לגמרי כמו שמכינם להגעלה, כיוון שליבון קל לא שורף את השאריות אלא רק מפליט את האיסור. אין הגבלה לכמות הכלים שניתן להכניסם בבת אחת. יש לפרק את ידיות הסירים ולנקות את הלכלוך שהצטבר שם. (כמובן אם הידיות מפלסטיק אין להכניסם לתנור). כמו כן אם עבר זמן של 24 שעות מאז השימוש האחרון של הכלים (וכך ראוי לחכות זמן זה קודם שמכשירם), הרי הטעם הבלוע בכלי פגום ואין זה משנה אם הכלים בשריים או חלביים וכן אין זה משנה אם התנור בשרי או חלבי. כפי שאמרנו, ובתנאי שהכלים יהיו נקי לגמרי משאריות אוכל. (מנחת יצחק ח"ה סימן כ'). הרב חגי לרר
שאלה: קדושה בציבור עם רש"י או ביחיד עם רבינו תם: ו לרב הבנתי שצריך להניח תפילין דרבינו תם לפני קדושת "ובא לציון" כדי לומר עם תפדר"ת את קדושה. מה עדיף, לומר עם תפילין דרבינו תם את הקדושה, אבל ביחיד (מכיוון שהציבור ממשיכים) או שעדיף לומר את הקדושה עם תפילין של רש"י, אבל, עם הציבור?
תשובה: עדיף לומר את הקדושה עם הציבור בתפילין של רש"י ולא לחלוץ לפני ובא לציון כדעת השו"ע בסי' כ"ה סע' י"ד.
שאלה: ירקות עלים בהכנת מיץ: האם במכונה להכנת מיצים מפירות קשים ניתן להשתמש בירקות עלים לא מפוקחים לאחר שטיפה? השאלה נשאלה בהמשך לשאלה "טחינת ירקות עלים מגידול רגיל "
תשובה: וברכת ד' טחינה כקמח והעברה בנפת קמח (מסננת 60-70 מש) מתירה את השמוש במיץ. כאשר הריסוק לא נעשה לשם ביטול תולעים אלא לצורך השמוש עצמו. בברכת התורה והארץ יהודה הלוי עמיחי מכון התורה והארץ
שאלה: בן מאומץ האם חייב לשבת שבעה: הרב בן מאומץ על ידי שאמו הביולוגית נישאה לאחר שאביו נפטר בהיותו ברחם אמו, האם צריך לשבת שבעה ולקרוע על בעל אמו שהוא האבא היחיד שהכיר?
תשובה: בן מאומץ אינו מחויב בשבעה על אביו מאמצו ואינו קורע את בגדיו. אך ראוי לומר עליו קדיש ולקיים עליו אזכרות.
שאלה: לעבוד בתור קוסם: אני מפעיל אירועי ימי הולדת. ואני הולך אחר דרכיו של הרב עובדיה עליו ה חלק מאירועים שלי אני עושה קסם ואחר כך מגלה לילדים וגם אומר שזה מהירות ידיים. אם אני יכול להמשיך בדבר זה?
תשובה: יש מתירים לקסום אם ברור לכל שמדובר בזריזות ידיים בלבד
שאלה: שתיה חריפה בשבת: בעלי כל שבת, זה מתחיל מיום שישי שותה הרבה אלכוהול,וגם ביום שבת שהוא הולך לבית כנסת, מחלקים שם ערק, והוא שותה כמות גדולה, וככה כל שבת הוא בא לבית אחרי הבית כנסת שהוא שיכור, לא יודע מה שהוא מדבר, צועק, מדבר לא לענין, אפילו הילדים מתביישים ממנו, וכדי שהם לא יראו אותו במצב כזה אני כל השבת, מסתובבת איתם כדי שלא יהיו בבית, אני לא יודעת כבר מה לעשות עירבתי את האחים שלו הם דיברו איתו וזה לא עזר, אני כבר לא יודעת מה לעשות, אי אפשר לחיות ככה אני צריכה עזרה?
תשובה: : כל הכבוד על האחריות שאת לוקחת עם הילדים. ב"ה שיש לנו אמהות כמותך. אבל זה לא יכול להמשך כך את צריכה עזרה. טוב שדיברת עם אחיו. ואם זה לא עזר צריך לדבר עם עוד מי שיכול לעזור. כדאי שתדברי עם רב בית כנסת שתסבירי לו שחלוקת הערק בבית כנסת פוגע ב בית אצלך. יתכן שכמו שאצלך זה פוגע זה גם פוגע במשפחות אחרות כך שאת מצילה גם אחרים. שיקחו בבית כנסת אחריות ולא יחלקו ערק מזיק.
שאלה: ביקור בקברו של אוסקר שינדלר : האם מותר לבקר בקברו של אוסקר שינדלר הקבור בבית קברות נוצרי?
תשובה: האיסור הוא הפולחן הנוצרי אך בדרך כלל קבורה וקברים מלווים פולחן אפשר לכבד אדם גם במקום אחר
שאלה: מי שברך לאישה: איך נהוג לקרוא לאשה כאשר עושים מי שברך, בת האמא או בת האבא?
תשובה: רק לחולים מזכירים את שם האמא וסתם מי שבירך מזכירים את שם האבא. הדברים הם לגבי גברים ונשים כאחד.
שאלה: בשר וחלב המשך: ואיך מודדים? כל הבורקסים שהיו על המכסה יחד? כנגד הנפח של הנייר כסף כשאני מכווץ אותו? השאלה נשאלה בהמשך לשאלה אישית
תשובה: כנגד הנייר כסף כשאתה מכווץ אותו. הרב שלמה בורנשטין
שאלה: שאלות של נער: ב"ה קודם כל עלי לומר שהאתר הזה משרת אותי הרבה והוא מזכה את הרבים. 1.אני ילד ב15 וחצי ואני בזמן האחרון מתחזק מאד ואני בבית ספר דתי אבל אנחנו לא לומדים כל כך קודש ויהדות וההורים שלי לא מסכימים לי לעבור בית ספר אחר אז אני לומד לפעמים בבית המדרש של בית הכנסת בעזרת הפירושים שבספרים שם אבל לפעמים אני לא יכול ללמוד שם האם זה ר ללמוד סיכומים על ספרים כמו בראשית שמות.יהושע שופטים נחמיה וכו בעזרת הסיכומים אני מבין יותר משום שיותר קל לי להבין ואני לומד יותר בפחות זמן האם זה ר? 2.ללמוד גם תנך וגם משנה וגמרא (אותם אני מצליח להסתדר בלי סיכומים) או ללמוד רק תנך או רק הלכות.? 3.לפעמים אני לא מספיק להגיע לתפילה אצלנו ביישוב האם אומרים את הקטעים שאחרי י"ג מידות (אני יודע שאסור לומר לבד) כגון: לדוד אליך ד נפשי אשא וכו
תשובה: לך יקירי. קראתי את מכתבך ומאוד התרגשתי והתפעלתי. אתה ממש נפלא, זוכה לעשות דברים נפלאים ואני בטוח שאבינו שבשמים מאוד שמח ממך. עונג לראות בחור צעיר שרוצה כל כך, שמשקיע כל כך. חכמנו זכרונם לברכה לימדו אותנו שהקדוש ברוך הוא מצרף כוונה טובה למעשה. כאשר יש רצונות טובים ואנו עושים, גם אם אנו לא יכולים לעשות הכל, אלא רק חלק מכל הרצונות שלנו, ה' מחשיב לנו הרבה יותר. פעמים רבות בחורים צעירים רוצים דברים גדולים, אך ההורים לא כל כך מסכימים, וזה לא קל. גם לי בגיל שלך היו רצונות גדולים, לעבור ללמוד במקום שיש בו יותר לימוד תורה וההורים שלי לא הסכימו. אני ממש מבין אותך ומרגיש את ההרגשות שלך. אני מאמין שלא נכון להיכנס למאבק מול ההורים. חשוב לזכור שההורים שלנו הם אלו שמלווים אותנו כל החיים, אלו שבאמת רוצים בטובה שלנו, שדואגים לנו יום יום ואוהבים אותנו מאוד מאוד. אלא שלא תמיד הגישות שונות, ובמצב זה צריך לבחון היטב איך לנהוג ומה לעשות. ברוך ה' אני רואה ממכתבך שאתה משקיע בלימוד מעבר למסגרת שבה אתה נמצא וזה ממש נפלא. חשוב מאוד שתוסיף בלימוד, חשוב מאוד שתבנה לך עולם רוחני נפלא, עולם שישרת אותך כל החיים ויקרב אותך לאבינו שבשמים. אם תרצה אשמח לעזור לך למצוא מישהו שתוכל ללמוד איתו, ללמוד ממנו, וכל עזרה מעשית שתעזור לך להתפתח ולהתקדם, אך לשם כך אהיה צריך לדעת יותר פרטים עליך, כגון מקום מגורים ואולי אף מספר פלאפון שאוכל ליצור איתך קשר באופן ישיר יותר. בעבר זכינו לעזור ללא מעט שהיו במצב שלך והיה להם ממש טוב. לגבי מה ללמוד, קשה מאוד לייעץ כאשר לא מכירים אישית. ובכל זאת, לדעתי כדאי לגוון, כדאי לבנות סדר יום מורכב מהדברים. חשוב ללמוד את כל הדברים האלו שאתה לומד, ולכן כדאי לקבוע זמן מסודר לכל אחד מהדברים. לדוגמא, ללימוד התנ"ך רצוי לקבוע חצי שעה ביום, ולבנות לך תכנית מסודרת. אתה מסוגל לכך וכאשר תעשה זאת תרגיש סיפוק אדיר. לגבי לימוד הגמרא, אמנם יש היום לא מעט ספרי עזר, פירושים שונים על הגמרא, אך כדאי שיהיה לך מישהו ללמוד איתו. כך תוכל להגיע להבנה טובה יותר של הגמרא, ואף לרכוש לך רמה טובה בהבנת הגמרא. חשוב מאוד שתשקיע גם קצת מהזמן בלימוד הלכה, מתוך ספר מעשי ופשוט. כאשר מגיעים מאוחר לתפילה, ולא מספיקים לומר את התחנון עם הציבור, צריך לומר אותו באופן אישי, אלא שיש בעיה לגבי אמירת י"ג מידות הרחמים שבהם כתבו הפוסקים שיגיד אותם בטעמים כאילו הוא קורא בתורה ואז אין בעיה. את שאר התחנון אין בעיה לומר גם ביחיד. אשמח להיות בקשר ולעזור בכל מה שאוכל, תרגיש חופשי לפנות לבקש ולשאול. הרב יצחק גרינבלט.
שאלה: תפילת הדרך מירושלים לבית שמש: האם צריך לומר תפילת הדרך שיוצאים מירושלים למעלה אדומים בית שמש?
תשובה: ב"ה שלו-ם וברכה חלק מהפוסקים סוברים שרק כאשר נוסעים 72 דקות צריך לברך ופוסקים אשכנזים סוברים שיש לברך אחר יציאה מהעיר. הרב חגי בר גיורא
שאלה: בית דין של מעלה: לכבוד הרב כבוד הרב אני יודע שרשום בגמרא שעד גיל עשרים בית דין של מעלה לא דן את האדם על העברות שעבר. ברצוני לדעת האם בית של מעלה לא דן אדם עד גיל עשרים גם על עברות של בין אדם לחברו? ויום טוב
תשובה: כוונת הדברים שאדם לא נענש בעוה"ז על מה שעבר פחות מבן עשרים אבל הוא נידון על כך לאחר חייו. ומה שנוגע לבין אדם לחבירו אם גזל או הזיק חייב לשלם כדי לרצות את הניזוק ואם לא, חלילה יענש גם בעוה"ז.
שאלה: רכישת כלי קודש לבית הכנסת בשחור: הרב, בהמשך לתשובתך, בעצם איזה בעיה הלכתית יש ברכישה בשחור, אני יודע שמזכירים הנושא של דינא דמלכותא, אך האם יש גם אספקטם הלכתיים לקיום תחרות הוגנת בין ספקים? השאלה נשאלה בהמשך לשאלה "רכישת כלי קודש לבית כנסת בשחור"
תשובה: גם וגם העלמת מס היא איסור גזל ותחרות לא הוגנת היא איסור מזיק
שאלה: הפלא יועץ אומר לאשה לסבול מבעל מכה?!: הרב. קראתי את דברי הפלא-יועץ בפרק אהבת איש ואישה ואיני מצליח להבין כיצד נכתבו דברים מעין אלה ("ואשה אשר נפל בגורלה איש רע ובליעל, מכה ומקלל, דורס ובועל תקבל עליה דין שמים, ותסבל ולא תבל לכפר על נפשה.וכל שכן שלא תגלה לאביה ואמה ואחיה שום דבר מרעתה ודחקה וצערה" וכו ).
תשובה: הפלא יועץ נותן עצות במקום שאין סיכוי, לשמור על נפש חזקה כדי שלא ליפול בצרה גדולה יותר ח"ו. וכמובן שאם יש דרך לתקן את בעלה ע"י פניה לרב או ליועץ בוודאי שטוב מה שצריך. אבל להתלונן ולדעת שלא יצא מזה כלום ואולי יהיו מריבות קשות עוד יותר, צריך להתאמץ לטובתה להחזיק מעמד.
שאלה: כביסה בערב שבת: הרב קראתי שיש בעיה בכביסה בערב שבת גם במכונת כביסה בגלל תליית הכביסה שזו טרחה מרובה, האם מטעם זה יש גם מקום לאסור קיפול של כביסה בערב שבת כי גם בזה יש טרחה? מראש
תשובה: מתקנת עזרא שלא לכבס בערב שבת מפני שכביסה לוקחת הרבה זמן, ואם יכבסו בע"ש לא יהיו פנויים לצרכי שבת (שו"ע סימן רמ"ב ובמ"ב שם). אבל היום שמכבסים במכונה וזה לא לוקח הרבה זמן, התירו אחרונים (עיין פסקי תשובות) לכבס גם בערב שבת. כמו כן מותר גם לתלות כביסה כיוון שאין זה לוקח זמן רב כ"כ. וודאי שגם מותר לקפל כביסה בע"ש. הרב שלמה בורנשטין
שאלה: טיפת בשר רותחת על מחבת טפלון: סיימתי לטגן במחבת טפלון חלבית, מסיר בשרי בסמוך ניתזה טיפה למחבת ותססה, תוך כ10 שניות שטפתי היטב את המחבת בכיור. האם נאסרה המחבת? ואם כן, האם יש דרך להכשירה (טפלון)?
תשובה: המחבת נאסרה. אך מכיוון שהאיסור (הטיפה הבשרית) נגעה במחבת בצורה נוזלית, ניתן להגעיל את המחבת. במקרה והייתה נוגעת במחבת חתיכה מוצקה, המחבת הייתה צריכה ליבון, הואיל והעברת הטעם הייתה ע"י מוצק ולא באמצעות נוזל. ומכיוון שבליבון מחבת חוששים שהיא תינזק, גזרו שלא ללבן שמא לא ילבן טוב, והמחבת נאסרת כליל. אבל כאמור, במקרה זה ניתן להגעיל.
שאלה: קבלן ששכח או השאיר חפץ באתר: ו לרב אני עובד בהרבה אתרי בניה, עם הרבה קבלנים. ערבים ויהודים, הרבה פעמים הקבלנים משאירים זורקים בשטח ציוד. פעם שוכחים דברים קטנים ופעם זורקים ציוד שנשאר וכבר אין מה להשתמש בו באתר. השאלה היא, אם אני מוצא באתר משהו שנשכח, נזרק. האם מותר לי לקחת בהנחה שבגלל שיש כאן הרבה פועלים. רובם ערבים ואין להם בעיה לקחת, שהקבלן התייאש מזה ואפשר לקחת את זה או שעלי להשאיר את זה באתר מבלי לגעת.
תשובה: כדי לקחת חפץ שהיה של אחר, ונשכח באתר בנייה או שהוא התרשל מלקחת אותו, צריך אומדן דעת ברור שאם היינו שואלים אותו על כך הוא היה מסכים שניקח החפץ. ולכן אם ברור לך ששוכח או זורק החפץ היה מרשה לך לקחת החפץ אלו היית שואל אותו, כיון שיש הרבה פועלים ערבים שיקחו זאת וכדו', מותר לך לקחת החפץ. הרב מרדכי גרוס.
שאלה: קביעת מועד חתונה בתקופת שנת האבל של אבי על סבתי: שמי אסף, ואני רווק בן 35, הכרתי בחורה רווקה בת 38, ושנינו מעוניינים למסד את הקשר ע"י נישואים ולהקים בית בישראל מפאת גילה המאוחר, ברצוני לשאול, האם ישנה הקלה כלשהי לאור העובדה שאבי נמצא בשנת אבל על אימו והאם ניתן לקבוע חתונה בטרם הסתיימה השנה?
תשובה: בוודאי שמותר ומצוה לזרז את הנישואין ככל האפשר ואין שום סיבה לדחות את הנישואין בגלל האבל. ואם יבקש אביך אפשר קצת לצמצם בתזמורת בפרט בזמן שהוא נמצא, אבל לא לדחות!
שאלה: מתי עדיף להתפלל - לפני עלות השחר או אחרי ארבע שעות?: מתי כדאי יותר להתפלל שחרית: בעמוד השחר או אחרי ד שעות? אשמח למקורות!
תשובה: לפני עלות השחר אין להתפלל שחרית. אפשר להתחיל להתפלל שחרית מעלות השחר אולם אם אין זאת שעת הדחק ממש עדיף להמתין ולהתפלל לאחר זמן טלית ותפילין. ולכתחילה זמן תפילה לאחר הנץ ועד לארבע שעות. לאחר שהעמדנו את השאלה האם עדיף להתפלל בין זמן טלית ותפילין לנץ או לאחר זמן תפילה. נראה לי ברור שעדיף לפני הנץ. השולחן ערוך (אורח חיים סימן פט, ח) כתב שבשעת הדחק מותר להתפלל משעלה עמוד השחר. אולם לגבי תפילה לאחר ארבע שעות כותב בשולחן ערוך (שם, סעיף א) שמי שהתפלל לאחר ארבע שעות אין לו שכר תפילה בזמנה אלא רק שכר תפילה. והדברים ברורים אף יותר לפי דברי המשנה ברורה (שם, ס"ק ד), שמי שהתפלל קודם הנץ יוצא ידי תפילה בדיעבד אולם מי שאינו יכול להתפלל לאחר הנץ יוצא בתפילה לאחר שיאור המזרח לכתחילה ידי חובת תפילה. אם כן יוצא, שלאחר זמן טלית ותפילין זה נחשב לזמן תפילת שחרית ואילו לאחר ארבע שעות לא (למרות שבשאונס גמור אפשר להתפלל גם עד חצות).